text: L 295, 4.11.1998 г., стр. 3).1в. 398 R 2785: Регламент (ЕО) No 2785/98 на Комисията от 22 декември 1998 г. относно изменение на периода на разрешаване на добавките, посочени в член 9д, параграф 3 от Директива 70/524/ЕИО на Съвета (ОВ L 347, 23.12.1998 г., стр. 21).1г. 399 R 0639: Регламент (ЕО) No 639/1999 на Комисията от 25 март 1999 г. относно разрешаване на нова добавка в храните за животни (ОВ L 82, 26.3.1999 г., стр. 6).1д. 399 R 0866: Регламент (ЕО) No 866/1999 на Комисията от 26 април 1999 г. относно разрешаване на нови добавки и нова употреба на добавки в храните за животни (ОВ L 108, 27.4.1999 г., стр. 21).1е. 399 R 1245: Регламент (ЕО) No 1245/1999 на Комисията от 16 юни 1999 г. относно разрешаване на нови добавки в храните за животни (ОВ L 150, 17.6.1999 г., стр. 15).1ж. 399 R 1411: Регламент (ЕО) No 1411/1999 на Комисията от 29 юни 1999 г. относно разрешаването на нови добавки и нова употреба на разрешени добавки във храните за животни (ОВ L 164, 30.6.1999 г., стр. 56).1з. 399 R 1594: Регламент (ЕО) No 1594/1999 на Комисията от 20 юли 1999 г., относно изменение на условията за разрешаване на добавка в храните за животни (ОВ L 188, 21.07.1999 г., стр. 35).1и. 399 R 1636: Регламент (ЕО) No 1636/1999 на Комисията от 26 юли 1999 г. относно разрешаване на нови добавки и ново използване на добавките в храните за животни (ОВ L 194, 27.7.1999 г., стр. 17)."3. След точка 3 (Директива 93/113/ЕИО на Съвета) се добавя следната точка:"3а. 398 R 1436: Регламент (ЕО) No 1436/98 на Комисията от 3 юли 1998 г. относно разрешение на употребата на някои добавки в храните за животни (ОВ L 191, 7.7.1998 г., стр. 15)."4. Към точка 5 (Директива 79/373/ЕИО на Съвета) се добавят следните тирета:- "— 398 L 0087: Директива 98/87/ЕО на Комисията от 13 ноември 1998 г. (ОВ L 318, 27.11.1998 г., стр. 43),- — 399 L 0061: Директива 1999/61/ЕО на Комисията от 18 юни 1999 г. (ОВ L 162, 26.6.1999 г., стр. 67)."5. Към точка 6 (Решение 91/516/ЕИО на Комисията) се добавя следното тире:- "— 399 D 0420: Решение 1999/420/ЕО на Комисията от 18 юни 1999 г. (ОВ L 162, 26.6.1999 г., стр. 69)"6. Текстът на точка 7 (Директива 92/87/ЕИО на Комисията) се заличава.7. Към точка 10 (Директива 95/10/ЕО на Комисията) се добавя следният текст:", изменено с:- 399 L 0078: Директива 1999/78/ЕО на Комисията от 27 юли 1999 г. (ОВ L 209, 7.8.1999 г., стр. 22)."8. Към точка 11 (Директива 80/511/ЕИО на Комисията) се добавя следното тире:- "— 398 L 0067: Директива 98/67/ЕО на Комисията от 7 септември 1998 г. (ОВ L 261, 24.9.1998 г., стр. 10)"9. Към точка 12 (Директива 82/475/ЕИО на Комисията) се добавя следното тире:- "— 398 L 0067: Директива 98/67/ЕО на Комисията от 7 септември 1998 г. (ОВ L 261, 24.9.1998 г., стр. 10)"10. Към точка 14 (Директива 91/357/ЕИО на Комисията) се добавя следното тире:- "— 398 L 0067: Директива 98/67/ЕО на Комисията от 7 септември 1998 г. (ОВ L


text: 261, 24.9.1998 г., стр. 10)"11. Към точка 14а (Директива 96/25/ЕО на Комисията) се добавят следните тирета:- "— 398 L 0067: Директива 98/67/ЕО на Комисията от 7 септември 1998 г. (ОВ L 261, 24.9.1998 г., стр. 10),- — 399 L 0061: Директива 1999/61/ЕО на Комисията от 18 юни 1999 г. (ОВ L 162, 26.6.1999 г., стр. 67)."12. Към точка 15 (Директива 82/471/ЕИО на Съвета) се добавя следното тире:- "— 399 L 0020: Директива 1999/20/ЕО на Съвета от 22 март 1999 г. (ОВ L 80, 25.3.1999 г., стр. 20)."13. Към точка 19 (Първа директива 71/250/ЕИО на Комисията) се добавят следните тирета:- "— 398 L 0054: Директива 98/54/ЕО на Комисията от 16 юли 1998 г. (ОВ L 208, 24.7.1998 г., стр. 49),- — 399 L 0027: Директива 1999/27/ЕО на Комисията от 20 април 1999 г. (ОВ L 118, 6.5.1999 г., стр. 36)."14. Към точка 20 (Втора директива 71/393/ЕИО на Комисията) се добавя следното тире:- "— 398 L 0064: Директива 98/64/ЕО на Комисията от 3 септември 1998 г. (ОВ L 257, 19.09.1998 г., стр. 14)"15. Към точка 21 (Трета директива 72/199/ЕИО на Комисията) се добавят следните тирета:- "— 398 L 0054: Директива 98/54/ЕО на Комисията от 16 юли 1998 г. (ОВ L 208, 24.7.1998 г., стр. 49),- — 399 L 0079: Директива 1999/79/ЕО на Комисията от 27 юли 1999 г. (ОВ L 209, 7.8.1999 г., стр. 23)."16. Към точка 22 (Четвърта директива 73/46/ЕИО на Комисията) се добавят следните тирета:- "— 398 L 0054: Директива 98/54/ЕО на Комисията от 16 юли 1998 г. (ОВ L 208, 24. 7.1998 г., стр. 49),- — 399 L 0027: Директива 1999/27/ЕО на Комисията от 20 април 1999 г. (ОВ L 118, 6.5.1999 г., стр. 36)."17. Текстът на точка 23 (Пета директива 74/203/ЕИО на Комисията) се заличава.18. Текстът на точка 24 (Шеста директива 75/84/ЕИО на Комисията) се заличава.19. Към точка 31а (Директива 95/53/ЕО на Съвета) се добавя следният текст:", изменено с:- 399 L 0020: Директива 1999/20/ЕО на Съвета от 22 март 1999 г. (ОВ L 80, 25.3.1999 г., стр. 20)."20. След точка 31а (Директива 95/53/ЕО на Съвета) се добавя следната точка:"31аа. 398 L 0068: Директива 98/68/ЕО на Комисията от 10 септември 1998 г. относно определянето на стандартния документ, посочен в член 9, параграф 1 от Директива 95/53/ЕО на Съвета и определени правила за проверки при въвеждането в Общността на фуражи от трети страни (ОВ L 261, 24.09.1998 г., стр. 32)."21. Към точка 31б (Директива 95/69/ЕО на Съвета) се добавя следното:", изменено с:- 398 L 0092: Директива 98/92/ЕО на Съвета от 14 декември 1998 г. (ОВ L 346, 22.12.1998 г., стр. 49),- 399 L 0020: Директива 1999/20/ЕО на Съвета от 22 март 1999 г. (ОВ L 80, 25.3.1999 г., стр. 20)."22. След точка 31б (Директива 95/69/ЕО на Съвета) се добавят следните точки:"31ба. 398 L 0051: Директива 98/51/ЕО на Комисията от 9 юли 1998 г. за определяне на някои мерки за изпълнение на Директива 95/69/ЕО на Съвета относно определяне на условията и процедурите за одобрение и регистриране на някои предприятия и посредници в сектора на храните за животни (ОВ L 208, 24.07.1998

type: contracts

jurisdiction: EU


text: г., стр. 43).31в. 398 L 0064: Директива 98/64/ЕО на Комисията от 3 септември 1998 г. относно установяване на общностни методи за анализ за определяне съдържанието на аминокиселини, сурови масла и мазнини и олахиндокс в храните за животни и за изменение на Директива 71/393/ЕИО (ОВ L 257, 19.9.1998 г., стр. 14).31г. 398 L 0088: Директива 98/88/ЕО на Комисията от 13 ноември 1998 г. за насоките за микроскопско определяне и оценка на съставки от животински произход за официалния контрол на храните за животни (ОВ L 318, 27.11.1998 г., стр. 45).31д. 398 D 0728: Решение 98/728/ЕО на Съвета от 14 декември 1998 г. относно система от такси на Общността в сектора "фуражи за животни" (ОВ L 346, 22.12.1998 г., стр. 51).31е. 399 L 0027: Директива 1999/27/ЕО на Комисията от 20 април 1999 г. относно установяване на общностни методи за анализ при дозирането на ампролиум, диклазурил и карбадокс в храните за животни за изменение на Директиви 71/250/ЕИО, 73/46/ЕИО и за отмяна на Директива 74/203/ЕИО (ОВ L 118, 6.5.1999 г., стр. 36).31ж. 399 L 0076: Директива 1999/76/ЕО на Комисията от 23 юли 1999 г. относно установяване на общностни методи за анализ за дозиране на натриев лазалоцид в храните за животни ( ОВ L 207, 6.8.1999 г., стр. 13)."23. Текстът на точка 32 (Директива 74/63/ЕИО на Съвета) се заменя със следния текст:"399 L 0029: Директива 1999/29/ЕО на Съвета от 22 април 1999 г. относно нежеланите вещества и продукти при храненето на животни (ОВ L 115, 4.5.1999 г., стр. 32)."--------------------------------------------------


text:
 29.1.2009
 BG
 Официален вестник на Европейския съюз
 L 25/33
 РЕШЕНИЕ НА СЪВМЕСТНИЯ КОМИТЕТ НА ЕИП
 No 127/2008
 от 5 декември 2008 година
 за изменение на приложение VII „Взаимно признаване на професионална квалификация“ към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално член 98 от него,
 като има предвид, че:
 (1)
 Приложение VII към споразумението бе изменено с Решение на Съвместния комитет на ЕИП No 50/2008 от 25 април 2008 г. (1)
 (2)
 Регламент (ЕО) No 755/2008 на Комисията от 31 юли 2008 г. за изменение на приложение II към Директива 2005/36/ЕО на Европейския парламент и на Съвета относно признаването на професионалните квалификации (2) следва да бъде включен в споразумението,
 РЕШИ:
 Член 1
 В точка 1 (Директива 2005/36/ЕО на Европейския парламент и на Съвета) от приложение VII към споразумението се добавя следното тире:
 „—
 32008 R 0755: Регламент (ЕО) No 755/2008 на Комисията от 31 юли 2008 г. (ОВ L 205, 1.8.2008 г., стр. 10).“
 Член 2
 Текстовете на Регламент (ЕО) No 755/2008 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на по-късната от следните дати: или на 6 декември 2008 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (3); или на датата на влизане в сила на Решение на Съвместния комитет на ЕИП No 142/2007 от 26 октомври 2007 г.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 декември 2008 година.
 За Съвместния комитет на ЕИП
 Председател
 H.C. принц Nikolaus von LIECHTENSTEIN
 (1) ОВ L 223, 21.8.2008 г., стр. 47.
 (2) ОВ L 205, 1.8.2008 г., стр. 10.
 (3) Без отбелязани конституционни изисквания.


text:
 Важна правна забележка
 |
 22003D0033
 Официален вестник n° L 137 , 05/06/2003 стр. 0035 - 0036 специално чешко издание глава 11 том 08 стр. 123 - 124 специално испанско издание глава 11 том 08 стр. 123 - 124 специално унгарско издание глава 11 том 08 стр. 123 - 124 специално литвийско издание глава 11 том 08 стр. 123 - 124 LV.ES глава 11 том 08 стр. 123 - 124 MT.ES глава 11 том 08 стр. 123 - 124 PL.ES глава 11 том 08 стр. 123 - 124 SK.ES глава 11 том 08 стр. 123 - 124 специално словенско издание глава 11 том 08 стр. 123 - 124
 Решение на Съвместния комитет на ЕИПNo 33/2003от 14 март 2003 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XIII към споразумението беше изменено с Решение No 13/2003 на Съвместния комитет на ЕИП от 31 януари 2003 г. [1].(2) Регламент (ЕО) No 1360/2002 на Комисията от 13 юни 2002 г. относно привеждане за седми път в съответствие с техническия прогрес на Регламент (EИО) No 3821/85 на Съвета относно уредите за регистриране на данните за движението при автомобилен транспорт [2], трябва да бъде включен в споразумението,РЕШИ:Член 1Точка 21 (Регламент (ЕИО) No 3821/85 на Съвета) от приложение XIII към Споразумението се изменя както следва:1. добавя се следното тире:- "— 32002 R 1360: Регламент (EО) No 1360/2002 на Комисията от 13 юни 2002 г. (ОВ L 207, 5.8.2002 г., стр. 1)."2. адаптации a), б) и в) се заменят със следните адаптации:"а) към списъка в член 2, точка 1 се добавя следното тире:- "— условен знак "16" трябва да бъде добавен по отношение на Норвегия";б) към таблицата в точка 172 от глава IV се добавя следният текст:IS | Ökumannskort | Eftirlitskort | Verkstæðiskort | Fyrirtækiskort |NO | sjåførkort | kontrollkort | Verkstedkort verkstadkort | bedriftkort |в) в края на списъка в точка 174 от глава IV се добавя следният параграф:""отличителният знак на държавата-членка на ЕАСТ, която издава картата, отпечатана в черен цвят и ограден с черна елипса. Отличителните знаци са както следва:FL ЛихтенщайнIS ИсландияN Норвегия"Член 2Текстовете на Регламент (ЕО) No 1360/2002 на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 15 март 2003 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 14 март 2003 година.За Съвместния комитет на ЕИППредседателP. Westerlund[1] ОВ L 94, 10.4.2003 г., стр. 67.[2] ОВ L 207, 5.8.2002 г., стр. 1.[***] Посочени са конституционни изисквания.--------------------------------------------------


text:
 Важна правна забележка
 |
 22001D0047
 Официален вестник n° L 158 , 14/06/2001 стр. 0062 - 0062 специално чешко издание глава 11 том 06 стр. 192 - 192 специално испанско издание глава 11 том 06 стр. 192 - 192 специално унгарско издание глава 11 том 06 стр. 192 - 192 специално литвийско издание глава 11 том 06 стр. 192 - 192 LV.ES глава 11 том 06 стр. 192 - 192 MT.ES глава 11 том 06 стр. 192 - 192 PL.ES глава 11 том 06 стр. 192 - 192 SK.ES глава 11 том 06 стр. 192 - 192 специално словенско издание глава 11 том 06 стр. 192 - 192
 Решение на Съвместния комитет на ЕИПNo 47/2001от 30 март 2001 годиназа изменение на приложение XI (Телекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение XI към споразумението беше изменено с Решение No 17/2001 на Съвместния комитет на ЕИП от 28 февруари 2001 г. [1].(2) Регламент (ЕО) No 2887/2000 на Европейския парламент и на Съвета от 18 декември 2000 г. относно отделен достъп до локален контур [2], следва да стане част от споразумението,РЕШИ:Член 1След точка 5вг (Решение No 128/1999/ЕО на Европейския парламент и на Съвета) от приложение XI към споразумението се добавя следната точка:"5вд. 32000 R 2887: Регламент (ЕО) No 2887/2000 на Европейския парламент и на Съвета от 18 декември 2000 г. относно отделен достъп до локален контур (ОВ L 336, 30.12.2000 г., стр. 4)."Член 2Текстовете на Регламент (ЕО) No 2887/2000 на Европейския парламент и на Съвета на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 31 март 2001 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 март 2001 година.За Съвместния комитет на ЕИППредседателP. Westerlund[1] ОВ L 117, 26.4.2001 г., стр. 21.[2] ОВ L 336, 30.12.2000 г., стр. 4.[***] Не са посочени конституционни изисквания.--------------------------------------------------


text:
 8.11.2016
 BG
 Официален вестник на Европейския съюз
 L 300/3
 ПРЕВОД
 СПОРАЗУМЕНИЕ
 между Грузия и Европейския съюз относно процедурите за сигурност при обмен и защита на класифицирана информация
 Грузия
 и
 Европейският съюз, наричан по-нататък „ЕС“;
 наричани по-нататък „Страните“;
 КАТО ИМАТ ПРЕДВИД, че и двете страни имат за цел да повишат собствената си сигурност по всякакъв начин;
 КАТО ИМАТ ПРЕДВИД съгласието на страните, че между тях следва да се установи сътрудничество по въпроси от общ интерес, свързани със сигурността;
 КАТО ИМАТ ПРЕДВИД, че в този контекст съществува постоянна необходимост от обмен на класифицирана информация между страните;
 КАТО ОТЧИТАТ, че цялостното и ефективно сътрудничество и консултиране може да налагат достъп до класифицирана информация и свързани с нея материали, както и обмен на такава информация и материали между страните;
 КАТО СЪЗНАВАТ, че подобен достъп и обмен на класифицирана информация и свързани с нея материали налагат предприемането на подходящи мерки за сигурност,
 СЕ СПОРАЗУМЯХА ЗА СЛЕДНОТО:
 Член 1
 1. С оглед на целите всяка една от страните да повиши собствената си сигурност по всякакъв начин настоящото споразумение между Грузия и Европейския съюз относно процедурите за сигурност при обмен и защита на класифицирана информация (по-нататък „Споразумението“) се прилага за класифицирана информация или материали във всякаква форма и област, които страните си предоставят или обменят помежду си.
 2. Всяка страна защитава получената от другата страна класифицирана информация от загуба или нерегламентирано разкриване, като действа в съответствие с предвидените в настоящото споразумение условия и съответните законови и подзаконови актове на страните.
 Член 2
 За целите на настоящото споразумение понятието „класифицирана информация“ включва
 i)
 за ЕС: всяка информация или материали;
 ii)
 за Грузия: всяка информация или материали, съдържащи държавна тайна,
 във всякаква форма, които:
 а)
 са определени от някоя от страните като изискващи защита, тъй като тяхната загуба или нерегламентираното им разкриване биха могли да нанесат различни по степен щети или вреди на интересите на Грузия, на ЕС или на една или повече от неговите държави-членки; и
 б)
 носят гриф за сигурност, както е посочено в член 7.
 Член 3
 1. Институциите и структурите на ЕС, спрямо които се прилага настоящото споразумение, са: Европейският съвет, Съветът на Европейския съюз (по-нататък „Съветът“), Генералният секретариат на Съвета, върховният представител на Съюза по въпросите на външните работи и политиката на сигурност, Европейската служба за външна дейност (по-нататък „ЕСВД“) и Европейската комисия.
 2. Тези институции и структури на ЕС може да обменят класифицирана информация, получена по силата на настоящото споразумение, с други институции и структури на ЕС при предварителното писмено съгласие на предоставящата страна и при подходящи гаранции, че приемащата структура ще защитава информацията по подходящ начин.
 Член 4
 Всяка от страните гарантира, че разполага с подходящи системи и мерки за сигурност, съобразени с основните принципи и минимални стандарти за сигурност, установени в съответните национални законови или подзаконови актове и отразени в мерките за сигурност, които се определят съгласно член 12, за да се гарантира равностойно ниво на защита на класифицираната информация, предоставяна или обменяна по настоящото споразумение.
 Член 5
 Страните:
 а)
 осигуряват степен на защита на класифицираната информация, предоставяна от другата


text:
страна или обменяна с нея по настоящото споразумение, която е най-малкото равностойна на защитата, осигурена от предоставящата я страна;
 б)
 гарантират, че класифицираната информация, предоставяна или обменяна по настоящото споразумение, запазва грифа за сигурност, поставен от предоставящата страна, и че нивото на класификацията ѝ не се понижава и не се премахва без предварителното писмено съгласие на предоставящата страна. Получаващата страна защитава класифицираната информация съгласно изискванията на своите разпоредби за сигурност по отношение на информация с равностойно ниво на класификация за сигурност, както е посочено в член 7;
 в)
 не използват такава класифицирана информация за цели, различни от установените от първоизточника или различни от целите, за които е предоставена или обменена информацията;
 г)
 не разкриват такава класифицирана информация на трети страни без предварителното писмено съгласие на предоставящата страна;
 д)
 не дават достъп до подобна класифицирана информация на физически лица, освен ако няма „необходимост да се знае“ и те са получили разрешение за достъп до класифицирана информация в съответствие с приложимите законови и подзаконови актове на страната получател;
 е)
 гарантират, че съоръженията, в които се обработва и съхранява класифицираната информация, имат необходимото удостоверение за сигурност; и
 ж)
 гарантират, че всички лица с достъп до класифицирана информация са информирани за задълженията си да защитават информацията в съответствие с приложимите закони и подзаконови актове.
 Член 6
 1. Класифицирана информация се разкрива или предоставя в съответствие с принципа на съгласие на първоизточника.
 2. При предоставяне на информация на получател, различен от страните, получаващата страна взема решение за разкриване или предоставяне на класифицирана информация за всеки отделен случай с предварителното писмено съгласие на предоставящата страна и в съответствие с принципа на съгласие на първоизточника.
 3. Не е възможно автоматично предоставяне на информация, освен ако страните не съгласуват процедури по отношение на някои категории информация, свързани с техните конкретни изисквания.
 4. Нищо в настоящото споразумение не може да се смята за основание за задължително предоставяне на класифицирана информация между страните.
 5. Класифицирана информация, която е обект на настоящото споразумение, може да се предоставя на изпълнител или на потенциален изпълнител единствено с предварителното писмено съгласие на предоставящата страна. Преди подобно предоставяне на информация получаващата страна гарантира, че изпълнителят или потенциалният изпълнител и неговите съоръжения могат да защитят информацията и разполагат със съответното разрешение за достъп до класифицирана информация.
 Член 7
 За да се установи равностойно ниво на защита на класифицираната информация, предоставяна или обменяна между страните, съответствията между нивата на класификация за сигурност са, както следва:
 ЕС
 Грузия
 TRES SECRET UE / EU TOP SECRET
 TOP SECRET
 SECRET UE / EU SECRET
 SECRET
 CONFIDENTIEL UE / EU CONFIDENTIAL
 CONFIDENTIAL
 RESTREINT UE / EU RESTRICTED
 RESTRICTED
 Член 8
 1. Страните гарантират, че всички лица, които при изпълнение на служебните си задължения имат нужда от достъп или чиито задължения или функции могат да им позволят достъп до информация с ниво на секретност (CONFIDENTIAL) или CONFIDENTIEL UE / EU CONFIDENTIAL или по-високо от него, предоставяна или обменяна по настоящото споразумение, са преминали съответното проучване за надеждност преди да получат достъп до такава информация, в допълнение към изискването за „необходимост да се


text:
знае“, посочено в член 5, буква д).
 2. Процедурите по проучване за надеждност се разработват така, че да се определи дали дадено лице, като се взема предвид неговата лоялност, честност и благонадеждност, може да има достъп до такава класифицирана информация.
 Член 9
 Страните взаимно се подпомагат по отношение на сигурността на класифицираната информация по настоящото споразумение и по въпроси от общ интерес в областта на сигурността. Посочените в член 12 органи провеждат взаимни консултации и посещения за оценка на ефективността на мерките за сигурност, за които носят отговорност, и които са установени по силата на същия член.
 Член 10
 1. За целите на настоящото споразумение:
 а)
 по отношение на ЕС цялата кореспонденция се изпраща чрез завеждащия регистратурата (Chief Registry Officer) на Съвета, който я препраща на държавите-членки и на институциите и структурите, посочени в член 3, при спазване на параграф 2 от настоящия член;
 б)
 по отношение на Грузия, цялата кореспонденция се изпраща на централната регистратура на Дирекцията за защита на класифицираната информация чрез мисията на Грузия към Европейския съюз.
 2. По изключение кореспонденция от едната страна, която е достъпна само за определени компетентни служители, органи или служби на тази страна, може по оперативни съображения да се адресира до определени компетентни служители, органи или служби на другата страна, специално посочени като получатели, и да бъде достъпна само за тях, като се вземат предвид тяхната компетентност и според принципа „необходимост да се знае“. По отношение на ЕС такава кореспонденция се предава в зависимост от случая чрез завеждащия регистратурата на Съвета, завеждащия регистратурата на Европейската комисия или завеждащия регистратурата на ЕСВД. По отношение на Грузия такава кореспонденция се предава чрез Службата за държавна сигурност на Грузия чрез мисията на Грузия към Европейския съюз.
 Член 11
 Ръководителят на Службата за държавна сигурност на Грузия, генералният секретар на Съвета, членът на Европейската комисия, отговарящ за въпросите на сигурността, и върховният представител на Съюза по въпросите на външните работи и политиката на сигурност следят за прилагането на настоящото споразумение.
 Член 12
 1. За целите на прилагането на настоящото споразумение между компетентните органи по сигурността, посочени по-долу, всеки от които действа под ръководството и от името на своите организационни ръководители, се определят мерки за сигурност с оглед установяване на стандартите за взаимна защита на класифицираната информация съгласно настоящото споразумение:
 —
 от една страна, Службата за държавна сигурност на Грузия;
 —
 а от друга страна
 i)
 Службата за сигурност на Генералния секретариат на Съвета;
 ii)
 Дирекция„Човешки ресурси и сигурност“ — Дирекция по сигурността на Европейската комисия; и
 iii)
 Отдел „Сигурност“ на ЕСВД.
 2. Преди между страните да се предостави или обмени класифицирана информация по настоящото споразумение, посочените в параграф 1 компетентни органи по сигурността постигат съгласие, че получаващата страна е в състояние да защитава информацията по начин, съответстващ на мерките за сигурност, установени съгласно посочения параграф.
 Член 13
 1. Компетентният орган на всяка страна, посочен в член 12, незабавно уведомява компетентния орган на другата страна в случай на доказано или подозирано нерегламентирано разкриване или загуба на класифицирана информация, предоставена от тази страна. Компетентният орган провежда разследване, при


text:
необходимост със съдействието на другата страна, и докладва за резултатите на другата страна.
 2. Органите, посочени в член 12, установяват процедури, които да се следват в такива случаи.
 Член 14
 Всяка страна поема разходите си по прилагането на настоящото споразумение.
 Член 15
 Нищо в настоящото споразумение не изменя съществуващите споразумения или договорености между страните, нито споразуменията между Грузия и държавите — членки на ЕС. Настоящото споразумение не възпрепятства страните да сключват други споразумения, свързани с предоставянето или обмена на класифицираната информация, предмет на настоящото споразумение, при условие че те не са несъвместими със задълженията по настоящото споразумение.
 Член 16
 Всякакви спорове между страните, възникнали във връзка с тълкуването или прилагането на настоящото споразумение, се разрешават чрез преговори между страните. По време на тези преговори и двете страни продължават да изпълняват всички свои задължения по настоящото споразумение.
 Член 17
 1. Настоящото споразумение влиза в сила на първия ден от първия месец, следващ датата на получаването по дипломатически път на последното писмено уведомление относно изпълнението от страните на вътрешните им процедури, необходими за влизане в сила на настоящото споразумение.
 2. Всяка страна нотифицира другата за каквито и да било промени в нейните законови и подзаконови актове, които биха могли да повлияят върху защитата на класифицираната информация, посочена в настоящото споразумение.
 3. Всяка от страните уведомява другата страна по дипломатически път за всички промени по отношение на компетентните органи и/или длъжностните лица, предвидени в членове 10, 11 и 12.
 4. Изменения и допълнения към настоящото споразумение могат да бъдат правени по взаимно съгласие на страните, като бъдат оформени като отделни документи. Формулираните така изменения и допълнения представляват неразделна част от настоящото споразумение и влизат в сила в съответствие с параграф 1.
 Член 18
 Настоящото споразумение подлежи на редовно преразглеждане от страните. Всяка страна може да прекрати настоящото споразумение, като изпрати на другата страна по дипломатически път писмено уведомление за прекратяване на настоящото споразумение. В такъв случай настоящото споразумение се прекратява шест месеца след получаването на писменото уведомление. Прекратяването не засяга спазването на задълженията, поети съгласно настоящото споразумение. По-специално цялата класифицирана информация, предоставена или обменена по силата на настоящото споразумение, продължава да бъде защитена в съответствие с неговите разпоредби.
 В ПОТВЪРЖДЕНИЕ НА КОЕТО долуподписаните надлежно упълномощени лица подписаха настоящото споразумение.
 Съставено в Брюксел на двадесет и трети юни две хиляди и шестнадесета година в два екземпляра на английски език.
 За Европейския съюз
 За Грузия


text:
 23.11.2011
 BG
 Официален вестник на Европейския съюз
 L 307/3
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило трябва да бъдат проверени в последната версия на документа на ИКЕ на ООН относно статута TRANS/WP.29/343, която е на разположение на адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 117 на Икономическата комисия за Европа на Организацията на обединените нации (ИКЕ на ООН) — Единни предписания относно одобрението на гуми по отношение на шума, излъчван при търкаляне, сцеплението върху влажна повърхност и/или съпротивлението при търкаляне
 Включващо всички текстове в сила до:
 Серия от изменения 02 — дата на влизане в сила: 30 януари 2011 г.
 Поправка 1 на серия от изменения 02 — дата на влизане в сила: 30 януари 2011 г.
 Поправка 2 на серия от изменения 02 — дата на влизане в сила: 22 юни 2011 г.
 Поправка 3 на серия от изменения 02 — дата на влизане в сила: 22 юни 2011 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобрение
 4.
 Маркировки
 5.
 Одобрение
 6.
 Спецификации
 7.
 Промяна на типа пневматични гуми и разширение на одобрение
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждане на изпитвания за одобрение, както и на органа за одобрение на типа
 12.
 Преходни разпоредби
 ПРИЛОЖЕНИЯ
 Приложение 1 —
 Съобщение
 Приложение 2 —
 Образци на маркировки за одобрение
 Допълнение 1 —
 Оформление на маркировките за одобрение
 Допълнение 2 —
 Одобрение съгласно Правило No 117, съвпадащо с одобрение по Правило No 30 или No 54
 Допълнение 3 —
 Разширения с цел комбиниране на одобрения, издадени в съответствие с Правило No 117, No 30 или No 54.
 Допълнение 4 —
 Разширения с цел комбиниране на одобрения, издадени в съответствие с Правило No 117.
 Приложение 3 —
 Метод на изпитване за измерване на шума, излъчван при търкаляне, при движение по инерция.
 Допълнение 1 —
 Протокол от изпитване
 Приложение 4 —
 Спецификации на изпитвателната площадка
 Приложение 5 —
 Процедура на изпитване за измерване на сцеплението с влажна повърхност
 Допълнение 1 —
 Протокол от изпитването (сцепление върху влажна повърхност)
 Приложение 6 —
 Процедура на изпитване за измерване на съпротивлението при търкаляне
 Допълнение 1 —
 Допустими отклонения на изпитвателното оборудване
 Допълнение 2 —
 Широчина на измервателната джанта
 Допълнение 3 —
 Протокол от изпитване и данни за изпитването (съпротивление при търкаляне)
 Приложение 7 —
 Процедура на изпитване на показателите върху сняг
 Допълнение 1 —
 Определение на пиктограмата „Алпийски символ“
 Допълнение 2 —
 Протоколи от изпитване и данни за изпитването
 1. ОБХВАТ
 1.1.
 Настоящото правило се прилага за нови пневматични гуми от класове C1, C2 и C3 по отношение на излъчвания от тях шум и съпротивлението при търкаляне, както и за нови пневматични гуми от клас С1 по отношение на сцеплението върху влажна повърхност (сцепление при влажни условия ). То не се прилага обаче за:
 1.1.1.
 гуми, предвидени като „Резервни гуми за временно ползване“ и маркирани „Само за временно ползване“;
 1.1.2.


text:
гуми, имащи код на номиналния диаметър на джантата ≤ 10 (или ≤ 254 mm) или ≥ 25 (или ≥ 635 mm);
 1.1.3.
 гуми, проектирани за състезания;
 1.1.4.
 гуми, предвидени да се поставят на пътни превозни средства от категории, различни от M, N и O (1);
 1.1.5.
 гуми, съоръжени с допълнителни устройства, за да се подобрят теглителните качества (например гуми с шипове);
 1.1.6.
 гуми с категория за скорост по-малка от 80 km/h (F);
 1.1.7.
 гуми, които са проектирани за монтаж само на превозни средства, които са регистрирани за първи път преди 1 октомври 1990 г.;
 1.1.8.
 специални гуми за повишена проходимост по отношение на съпротивлението при търкаляне и шума, излъчван при търкаляне.
 1.2.
 Страните по договора трябва да издават или приемат одобрения по отношение на шума, излъчван при търкаляне, сцеплението при влажни условия и/или съпротивлението при търкаляне.
 2. ОПРЕДЕЛЕНИЯ
 За целите на настоящото правило и в допълнение към определенията в правила No 30 и No 54 се прилагат следните определения:
 2.1. „Тип гума“ означава съгласно настоящото правило серия от гуми, състояща се от списък от гуми с определен размер, търговски наименования и търговски описания, които не се различават по такива съществени характеристики като:
 a)
 наименование на производителя;
 б)
 клас на гумата (вж. точка 2.4);
 в)
 структура на гумата;
 г)
 категория на ползване: нормална гума, гума за сняг и гума със специално предназначение;
 д)
 за гуми от клас С1:
 i)
 в случай на гуми, представени за одобрение по отношение на нивото на шума, излъчван при търкаляне, независимо дали са нормални гуми или усилени гуми (или гуми за допълнително натоварване);
 ii)
 в случай на гуми, представени за одобрение по отношение на показателите на сцепление върху влажна повърхност, независимо дали са нормални гуми или гуми за сняг с категория за скорост Q или по-ниска, с изключение на Н ((≤ 160 km/h) или категория за скорост R или по-висока, включително H (> 160 km/h);
 е)
 за гуми от класове С2 и С3:
 i)
 в случай на гуми, представени за одобрение по отношение на нивото на шума, излъчван при търкаляне, на етап 1, независимо дали са маркирани с M+S;
 ii)
 в случай на гуми, представени за одобрение по отношение на нивото на шума, излъчван при търкаляне, на етап 2, независимо дали е гума за подобрено задвижващо усилие;
 ж)
 шарката на протектора (вж. точка 3.2.1).
 2.2. „Търговско наименование“ или „търговско описание“ означава предвидената от производителя идентификация на гумата. Търговското наименование може да не се различава от наименованието на производителя и търговското описание може да съвпада с търговското наименование.
 2.3. „Шум, излъчван при търкаляне“ означава шум, излъчван при движения на гумите, когато контактуват с повърхността на пътя.
 2.4. „Клас на гума“ означава едно от следните групирания:
 2.4.1.
 гуми от клас С1: гуми, съответстващи на Правило No 30;
 2.4.2.
 гуми от клас С2: гуми, съответстващи на Правило No 54 и идентифицирани с индекс за товароносимост за единични гуми, по-малък или равен на 121, и със символ за категория за скорост, по-голям или равен на „N“;
 2.4.3.
 гуми от клас С3: гуми, съответстващи на Правило No 54, и идентифицирани със:


text:
a)
 индекс за товароносимост за единични гуми, по-голям или равен на 122; или
 б)
 индекс за товароносимост за единични гуми, по-малък или равен на 121, и със символ за категория за скорост, по-малък или равен на „M“.
 2.5. „Представителен размер на гума“ означава размерът на гумата, който е представен за изпитването, описано в приложение 3 към настоящото правило, по отношение на шума, излъчван при търкаляне, или в приложение 5 за сцепление върху влажна повърхност, или в приложение 6 за оценяване на съответствието при одобрението на типа гума, или в приложение 7 за показателите върху сняг при оценяване на категорията на ползване „сняг“.
 2.6. „Резервна гума за временно ползване“ означава гума, различна от гума, предвидена да се постави на превозно средство при нормални условия на кормуване, но предвидена само за временно ползване при ограничени условия на кормуване.
 2.7. „Гуми, проектирани за състезание“ означава гуми, предвидени да се поставят на превозни средства, участващи в автомобилно състезание, и които на пътя не са предвидени за използване за не състезателни цели.
 2.8. „Нормална гума“ означава гума, предназначена за нормална употреба по пътя;
 2.9. „Усилена гума“ или „гума за допълнително натоварване“ означава структура на пневматична гума от клас С1, в която каркасът е проектиран да носи по-голям товар при по-голямо налягане на напомпване, отколкото съответната стандартна гума при стандартно налягане на напомпване, както е посочено в стандарт ISO 4000-1:2010 (2).
 2.10. „Гума за подобряване на задвижващото усилие“ означава гума от клас C2 или C3, на която е поставено означението TRACTION и е предназначена за монтиране на задвижващата(ите) ос(и) на превозното средство с цел да се осигури максимално предаване на усилието при различни условия.
 2.11. „Гума за сняг“ е означава гума, чиято шарка на протектора, материал или структура на протектора са основно проектирани така, че при наличие на сняг да се постигнат по-добри показатели, отколкото при нормална гума, по отношение на нейната способност да осигурява първоначално задвижване, да поддържа или да спре движението на превозно средство.
 2.12. „Гума със специално предназначение“ означава гума, предвидена за смесена експлоатация и на път, и извън път или за други специални режими. Тези гуми са основно проектирани да осигуряват първоначално движение и да поддържат движението на превозно средство при извънпътни условия.
 2.13. „Специална гума за повишена проходимост“ означава гума със специално предназначение, използвана предимно за движение при тежки извънпътни условия.
 2.14. „Дълбочина на протектора“ означава дълбочината на основните канали.
 2.14.1. „Основни канали“ означава разположените в централната част на протектора широки канали по обиколката, в чиято основа, в случай на гуми за леки и лекотоварни (със стопанско предназначение) автомобили, са разположени белезите за износване.
 2.15. „Отношение вдлъбната към изпъкнала площ“ означава отношението между площта на вдлъбнатините на базова повърхност и общата площ на базовата повърхност, изчислено от чертежа на формата за формоване.
 2.16. „Стандартна еталонна гума, която се изпитва (SRTT)“ означава гума, която е произведена, проверена и съхранявана в съответствие със стандарти E1136-93 (2003) (размер P195/75R14) на Американското дружество за изпитване на материалите (ASTM).
 2.17. Измерване на сцеплението с влажна повърхност — специфични определения
 2.17.1. „Сцепление върху влажна повърхност“ означава относителните


text:
показатели на спиране върху влажна повърхност на превозно средство, което се изпитва, оборудвано с гума, за чието одобрение се кандидатства, в сравнение с показателите на същото превозно средство, което се изпитва, оборудвано с еталонна гума (SRTT).
 2.17.2. „Гума, за чието одобрение се кандидатства“ означава представителна за типа си гума, представена за одобрение в съответствие с настоящото правило.
 2.17.3. „Контролна гума“ означава нормална гума от производството, използвана за установяване на показателите на сцепление с влажна повърхност за размер гуми, които не могат да бъдат монтирани на същото превозно средство както стандартната еталонна гума, която се изпитва — вж. точка 2.2.2.16 от приложение 5 към настоящото правило.
 2.17.4. „Коефициент на сцепление с влажна повърхност (G)“ означава отношението между показателите на гума, за чието одобрение се кандидатства, и показателите на стандартната еталонна гума, която се изпитва.
 2.17.5. „Коефициент на максимума на спирачното усилие („pbfc“)“ означава максималната стойност на отношението между спирачното усилие и вертикалния товар на гумата преди блокирането на колелото.
 2.17.6. „Средно максимално достигано отрицателно ускорение — mfdd)“ означава средното отрицателно ускорение, изчислено на основата на измереното разстояние, записано при отрицателното ускорение на превозно средство между две определени скорости.
 2.17.7. „Височина на прикачването (теглича)“ означава височината, измерена от центъра на точката на шарнирно свързване на прикачването или теглича на ремаркето перпендикулярно до земята, когато теглещото превозно средство и ремаркето са скачени едно за друго. Превозното средство и ремаркето трябва да стоят на настилка с равна повърхност в състояние за изпитване, оборудвани със съответната(ите) гума(и) за използване в даденото изпитване.
 2.18. Измерване на съпротивлението при търкаляне — специфични определения
 2.18.1. Съпротивление при търкаляне Fr
 Загуба на енергия (или консумирана енергия) на единица изминато разстояние (3).
 2.18.2. Коефициент на съпротивлението при търкаляне Cr
 Отношението на съпротивлението при търкаляне към натоварването на гумата (4).
 2.18.3. Нова гума за изпитване
 Гума, която не е използвана преди това при изпитването на деформация при търкаляне, което повишава нейната температура над температурата, достигната при изпитванията на съпротивлението при търкаляне, и която не е излагана преди това на температура над 40 °C (5)
 (6).
 2.18.4. Лабораторна контролна гума
 Гума, използвана в дадена лаборатория за проверка на поведението на измервателната машина във функция от времето (7).
 2.18.5. Напомпване с гранична стойност
 Процес на напомпване на гумата, като се допуска налягането на напомпване да се увеличи, когато гумата се загрява при движение.
 2.18.6. Паразитна загуба
 Загуба на енергия (или консумирана енергия) на единица изминато разстояние, с изключение на вътрешните загуби на гумата в резултат на аеродинамичната загуба на различните въртящи се елементи на изпитвателното оборудване, триенето на лагерите и други източници на системна загуба, които могат да бъдат присъщи на измерването.
 2.18.7. Отчитане на изпитване при леко допиране
 Вид измерване на паразитната загуба, при което търкалянето на гумата се поддържа без странично увличане, като същевременно натоварването на гумата се намалява до ниво, при което загубата на енергия в самата гума е фактически равна на нула.
 2.18.8. Инерция или инерционен момент
 Отношение на въртящия момент, приложен към въртящо се тяло, към ъгловото ускорение на тялото (8).
 2.18.9. Възпроизводимост на измерването σm
 Способност на


text:
машината да измерва съпротивлението при търкаляне (9).
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на тип гума по отношение на настоящото правило се подава от производителя на гумата или от негов надлежно упълномощен представител. Заявлението уточнява:
 3.1.1.
 работните характеристики, които трябва да бъдат оценени за типа гума: „ниво на шума, излъчван при търкаляне“ и/или „ниво на показателите на сцепление върху влажна повърхност“ и/или „ниво на съпротивлението при търкаляне“; „ниво на показателите върху сняг“ на гумата в случаите на категория на ползване „сняг“;
 3.1.2.
 наименование на производителя;
 3.1.3.
 наименование и адрес на подателя на заявлението;
 3.1.4.
 адрес(и) на завода(и) производител;
 3.1.5.
 търговско(и) наименование(я), търговско(и) описание(я), търговска(и) марка(и);
 3.1.6.
 клас на гумата (клас C1, C2 или C3) (вж. точка 2.4 от настоящото правило);
 3.1.6.1.
 диапазон на широчината на сечението за клас гуми C1 (вж. точка 6.1.1 от настоящото правило);
 Забележка:
 Тази информация се изисква единствено по отношение на нивото на шум, излъчван при търкаляне;
 3.1.7.
 структура на гумата;
 3.1.8.
 за гуми от клас С1 се посочва:
 a)
 дали е усилена (или за допълнително натоварване) в случай на одобряване по отношение на нивото на шума, излъчван при търкаляне;
 б)
 символ „Q“ за категория за скорост или по-ниска (без да включва „H“) или „R“ и по-висока; (включително „H“) в случай на гуми за сняг, представени за одобрение по отношение на сцеплението върху влажна повърхност;
 за гуми от класове С2 и С3 се посочва дали:
 a)
 е маркирана M+S в случай на одобрение по отношение на нивото на шума, излъчван при търкаляне, на етап 1;
 б)
 е маркирана Traction в случай на одобрение по отношение на нивото на шума, излъчван при търкаляне, на етап 2;
 3.1.9.
 категория на ползване (нормална, сняг или специална);
 3.1.10.
 списък на обозначенията на размер на гума, обхванати в това заявление.
 3.2.
 Заявлението за одобрение се придружава (в три екземпляра) от:
 3.2.1.
 Данни за основните характеристики по отношение на влиянието върху показателите на гумата (т.е. съответно върху нивото на шум, излъчван при търкаляне, или сцеплението върху влажна повърхност, съпротивлението при търкаляне и сцепление върху сняг) от шарката(ите) на протектора, която(ито) се използва(т) при определения диапазон размери на гумата. Те могат да бъдат предоставени посредством описания, придружени с технически данни, чертежи, снимки или компютърна томография, и трябва да бъдат достатъчни, за да се позволи на органа за одобрение на типа или техническата служба да определи дали последващи промени на основните характеристики биха повлияли неблагоприятно на показателите на гумата. Въздействието на промените във второстепенни детайли на конструкцията на гумата върху показателите на гумата ще се изясни и ще се определи при проверките за съответствие на производството.
 3.2.2.
 Представят се чертежи или снимки на странѝцата на гумата, показващи информацията, посочена в точка 3.1.8 по-горе, и маркировката за одобрение, посочена в точка 4, след като е било започнато производството, но не по-късно от една година след датата на предоставяне на одобрение на типа.
 3.2.3.
 В случай на приложения, свързани с гуми със специално предназначение, се предоставя копие на чертежа на формата за формоване на шарката на протектора, за да бъде възможна проверка на отношението


text:
вдлъбнатини към изпъкналости.
 3.3.
 При поискване от органа за одобрение на типа заявителят представя образци от гуми за изпитване или копие от протоколи от изпитване от техническите служби, които се съобщават съгласно посоченото в точка 11 от настоящото правило.
 3.4.
 По отношение на заявлението, по усмотрение на органа за одобрение на типа или определената техническа служба изпитването може да се ограничи до избраните най-лоши случаи.
 3.5.
 Лабораториите или съоръженията за изпитване на производител на гуми могат да бъдат определени за одобрена лаборатория и органът за одобрение на типа трябва да разполага с възможност да бъде представен по време на изпитванията.
 4. МАРКИРОВКИ
 4.1.
 Всички гуми, съставляващи типа гума, трябва да се маркират съобразно случая, както е предписано в Правило No 30 или No 54.
 4.2.
 По-специално гумите следва да носят (10):
 4.2.1.
 наименованието на производителя или търговската марка;
 4.2.2.
 търговското описание (вж. точка 2.2); търговското описание се изисква обаче, когато съвпада с търговската марка;
 4.2.3.
 означението на размера на гумата;
 4.2.4.
 надписа „REINFORCED“ (усилена) (или алтернативно „EXTRA LOAD“ (допълнително натоварване), ако гумата е класифицирана като „усилена“;
 4.2.5.
 надписа „TRACTION“, ако гумата е класифицирана като „за подобряване на задвижващото усилие“ (11);
 4.2.6.
 надписа „M+S“ или „M.S“, или „M&S“ в случай на гума, проектирана за осигуряване на по-добра работа от нормалните гуми при кал и сняг;
 4.2.7.
 „алпийския“ символ („тривърха планина със снежинка“, вж. приложение 7, допълнение 1) за всички категории, ако гумата е класифицирана в категория на ползване „сняг“;
 4.2.8.
 надписа „MPT“ (или алтернативно „ML“ или „ET“) и/или „POR“, ако гумата е класифицирана в категория на ползване „специална“;
 „ET“ означава допълнителен протектор, „ML“ е маркировка за мини и дърводобив, „MPT“ означава универсален товарен автомобил и „POR“ означава специално за движение извън път.
 4.3.
 Гумите трябва да имат достатъчно място за маркировката за одобрение, показана в приложение 2 към настоящото правило.
 4.4.
 Маркировката за одобрение се формова в гумата или на странѝцата на гумата. Тя трябва да бъде ясно четлива и да се разположи в долната зона на гумата, най-малко на едната от странѝците.
 4.4.1.
 При гуми обаче, определящото за които е формата на джантата със символ „A“, маркировката може да се постави на произволно място на външната странѝца на гумата.
 5. ОДОБРЕНИЕ
 5.1.
 Ако представителният размер на гума от типа гума, представена за одобрение съгласно настоящото правило, отговаря на изискванията на точки 6 и 7 по-долу, за този тип гума се дава одобрение.
 5.2.
 На всеки одобрен тип гума се присвоява номер на одобрение. Една и съща страна по договора не може да присвоява един и същ номер на друг тип гума.
 5.3.
 Страните по Спогодбата, които прилагат настоящото правило, се уведомяват за одобрение, разширение или отказ за издаване на одобрение за даден тип гума съгласно настоящото правило, посредством формуляр, който съответства на образеца от приложение 1 към настоящото правило.
 5.3.1.
 Производителите на гуми имат право да подават заявление за разширяване на одобрение на типа по отношение изискванията на други правила, имащи отношение към типа гума. В този случай копие от съобщението(ята) за съответното(ите) одобрение(я) на типа, издадено от съответния орган


text:
за одобрение на типа, се прилага към заявлението за разширение на одобрението. Всички заявления за разширение на одобрение(я) могат да получат разрешение единствено от органа за одобрение на типа, издал оригиналното одобрение на гумата.
 5.3.1.1.
 Когато се предоставя разширение на одобрението, за да се включи(ат) във формуляра на съобщението (вж. приложение 1 към настоящото правило) сертификат(и) за съответствие с други правила, номерът на одобрението във формуляра на съобщението се допълва с наставка(и), с която(ито) се идентифицират съответното(ите) правило(а) и техническите предписания, които са включени в разширението на одобрението. По отношение на всяка дадена наставка специфичният(те) номер(а) на одобрение на типа и на самото правило се добавя(т) в точка 9 от формуляра на съобщението.
 5.3.1.2.
 Представката следва да идентифицира серията от изменения на предписанията за показатели на гумата за съответното правило, напр. 02S2, за да се идентифицира втората серия от изменения за шум, излъчван при търкаляне, на етап 2, или 02S1WR1, за да се идентифицира втората серия от изменения за шум, излъчван при търкаляне, на етап 1, сцепление на гуми върху влажна повърхност и съпротивление при търкаляне на етап 1 (вж. точка 6.1 за определенията на етап 1 и етап 2). Не се изисква идентифициране на серията от изменения, ако съответното правило е в първоначалния си вид.
 5.3.2.
 Следните наставки вече са запазени за идентифициране на специфични правила относно параметрите на показатели на гуми:
 S
 за идентифициране на допълнително съответствие с изискванията за шум, излъчван при търкаляне;
 W
 за идентифициране на допълнително съответствие с изискванията за сцепление на гуми върху влажна повърхност;
 R
 за идентифициране на допълнително съответствие с изискванията за съпротивлението при търкаляне на гума.
 Като се има предвид, че за спецификациите на шума при търкаляне и съпротивлението при търкаляне в точки 6.1 и 6.3 са определени два етапа, S и R трябва да бъдат следвани от наставката „1“ за съответствие с етап 1 или наставката „2“ за съответствие с етап 2.
 5.4.
 На всеки размер на гума, съответстваща на тип гума, одобрена съгласно настоящото правило, на мястото, споменато в точка 4.3, и в съответствие с точка 4.4 се поставя международна маркировка за одобрение, състояща се от:
 5.4.1.
 оградена с окръжност буква „E“, следвана от отличителния номер на държавата, която е издала одобрението (12); както и
 5.4.2.
 номера на одобрението, който трябва да бъде поставен в близост до окръжността, предписана в точка 5.4.1, и разположен над или под буквата „E“, или отляво, или отдясно на буквата.
 5.4.3.
 наставката(ите) и идентификацията на всяка съответна серия от изменение, ако има такава, посочени във формуляра на съобщението.
 Може да бъде използвана една от наставките по-долу или комбинация от тях.
 S1
 Ниво на шума на етап 1
 S2
 Ниво на шума на етап 2
 W
 Ниво на сцеплението при влажни условия
 R1
 Съпротивление при търкаляне на етап 1
 R2
 Съпротивление при търкаляне на етап 2
 Тези наставки трябва да бъдат поставени отдясно или под номера на одобрението, ако са част от първоначалното одобрение.
 Ако одобрението е разширено след одобренията по Правило No 30 или No 54, пред наставката или комбинацията от наставки се поставя


text:
знакът за добавяне „+“ и серията от изменения на Правило No 117, за да се означи разширение на одобрението.
 Ако одобрението е разширено след първоначалното одобрение по Правило No 117, между наставката или комбинацията от наставки на първоначалното одобрение или наставката или комбинацията от наставки, добавени, за да се означи разширение на одобрението, се поставя знакът за добавяне „+“.
 5.4.4.
 Поставянето на наставка(и) към номера на одобрението на странѝците на гумата премахва изискването за допълнително нанасяне върху гумата на специфичния номер на одобрение на типа за съответствие с правилото/правилата, на което/които наставката служи като означение, както е посочено в точка 5.3.2 по-горе.
 5.5.
 Ако гумата съответства на одобрение на типа по едно или повече правила, приложени към Спогодбата, не е необходимо символът, предписан в точка 5.4.1, да се повтаря в държавата, издала одобрението съгласно настоящото правило. В този случай в непосредствена близост до символа, предписан в точка 5.4.1 по-горе се поставят допълнителните цифри и символи на всички правила, по които е издадено одобрение в държавата, издала одобрението по настоящото правило.
 5.6.
 Приложение 2 към настоящото правило дава примери за оформлението на маркировки за одобрение.
 6. СПЕЦИФИКАЦИИ
 6.1. Гранични стойности на шум, излъчван при търкаляне, измерени по метода, описан в приложение 3 към настоящото правило.
 6.1.1. При гуми от клас C1 стойността на нивото на шум, излъчван при търкаляне, не трябва да е по-голяма от стойностите, посочени по-долу. Тези стойности се отнасят за номиналната широчина на напречното сечение, посочена в точка 2.17.1.1 от Правило No 30:
 Етап 1
 Номинална широчина на напречното сечение
 Гранична стойност в dB(A)
 145 и по-малко
 72
 Над 145 до 165
 73
 Над 165 до 185
 74
 Над 185 до 215
 75
 Над 215
 76
 Посочените по-горе гранични стойности трябва да бъдат увеличени за гуми за допълнително натоварване или подсилени гуми с 1 dB(A) и с 2 dB(A) за „гуми със специално предназначение“.
 Етап 2
 Номинална широчина на напречното сечение
 Гранична стойност в dB(A)
 185 и по-малко
 70
 Над 185 до 245
 71
 Над 245 до 275
 72
 Над 275
 74
 Посочените по-горе гранични стойности се увеличават с 1 dB(A) за гуми за сняг, гуми за допълнително натоварване и подсилени гуми, както и по отношение на всяка комбинация от тези класификации.
 6.1.2. При гуми от клас C2 стойността за шума, излъчван при търкаляне, по отношение на тяхната категория на ползване (вж. точка 2.1 по-горе) не трябва да бъде по-голяма от стойностите, съответстващи на приложимия етап, посочен по-долу:
 Етап 1
 Категория на ползване
 Гранична стойност в dB(A)
 Нормална гума
 75
 Гума за сняг (13)
 77
 Специална гума
 78
 Етап 2
 Категория на ползване
 Гранична стойност в dB(A)
 Нормална гума
 72
 Гума за сняг
 73
 Специална гума
 74
 В случай на „гуми за подобрено задвижващо усилие“ посочените по-горе гранични стойности трябва да бъдат увеличени за категория на ползване „нормална гума“или „специална гума“ с 1 dB(A) и с 2 dB(A) за категория на ползване „гума за сняг“.
 6.1.3. При гуми от клас C3 стойността за шума, излъчван при търкаляне, по отношение на тяхната категория на ползване (вж. точка 2.1 по-горе)


text:
не трябва да бъде по-голяма от стойностите, съответстващи на приложимия етап, посочен по-долу:
 Етап 1
 Категория на ползване
 Гранична стойност в dB(A)
 Нормална гума
 76
 Гума за сняг (14)
 78
 Специална гума
 79
 Етап 2
 Категория на ползване
 Гранична стойност в dB(A)
 Нормална гума
 73
 Гума за сняг
 74
 Специална гума
 75
 В случай на „гуми за подобрено задвижващо усилие“ посочените по-горе гранични стойности се увеличават с 2 dB(A).
 6.2. Показателите за сцеплението с влажна повърхност следва да се основават на процедура, при която се сравнява коефициентът на максимума на спирачното усилие (pbfc) или средното максимално достигано отрицателно ускорение (mfdd) със стойностите, получени със стандартна еталонна гума, която се изпитва (SRTT). Относителните показатели се указват с коефициент на сцепление с влажна повърхност (G).
 6.2.1. За гуми от клас С1, изпитвани в съответствие с една от двете процедури, дадени в приложение 5 към настоящото правило, гумата следва да отговаря на следните изисквания:
 Категория на ползване
 Коефициент на сцепление с влажна повърхност (G)
 Гума за сняг със символ за скорост („Q“ или по-нисък, с изключение на „H“), който указва максимално разрешена скорост, не по-голяма от 160 km/h;
 ≥ 0,9
 Гума за сняг със символ за скорост („R“ или по-висок, включително „H“), който указва максимално разрешена скорост, по-голяма от 160 km/h;
 ≥ 1,0
 Нормална гума (за използване по път).
 ≥ 1,1
 6.3. Гранични стойности на съпротивлението при търкаляне, измерени по метода, описан в приложение 6 към настоящото правило.
 6.3.1. Максималните стойности за етап 1 на коефициента на съпротивлението при търкаляне не трябва да надхвърлят следните (стойност в N/kN е еквивалентна на стойност в kg/t):
 Клас на гумата
 Максимална стойност (N/kN)
 C1
 12,0
 C2
 10,5
 C3
 8,0
 Граничните стойности трябва да бъдат увеличени за гумите за сняг с 1 N/kN.
 6.3.2. Максималните стойности за етап 2 на коефициента на съпротивлението при търкаляне не трябва да надхвърлят следните (стойност в N/kN е еквивалентна на стойност в kg/t):
 Клас на гумата
 Максимална стойност (N/kN)
 C1
 10,5
 C2
 9,0
 C3
 6,5
 Граничните стойности трябва да бъдат увеличени за гумите за сняг с 1 N/kN.
 6.4. За да бъде класифицирана в категорията на ползване „гума за сняг“, е необходимо гумата да отговаря на изискванията за показателите на базата на метод на изпитване, чрез който:
 a)
 средното максимално достигано отрицателно ускорение (mfdd) при изпитване на спиране;
 б)
 или, като вариант, максималната или средната сила на задвижване при изпитване на задвижване,
 в)
 или, като вариант, средното максимално достигано отрицателно ускорение при изпитване на ускоряване (15); на гума, за чието одобрение се кандидатства, се сравнява с тези на стандартна еталонна гума.
 Относителните показатели се указват с индекс за сняг.
 6.4.1 Изисквания за показателите на гумата върху сняг
 6.4.1.1. Гуми от класове C1 и C2
 Минималната стойност на индекса за сняг, изчислена по процедурата, описана в приложение 7 и сравнена със стандартна еталонна гума, която се изпитва, трябва да бъде, както следва:
 Клас гуми
 Индекс на показателите върху сняг (метод на спиране върху сняг) (16)
 Индекс на показателите върху сняг (метод на задвижване и развъртане) (17)
 C1
 1,07
 1,10
 C2
 Не е


text:
приложимо
 1,10
 6.5. За да бъде класифицирана в категория на ползване „гума за подобрено задвижващо усилие“, е необходимо гумата да отговаря на поне едно от условията в точка 6.5.1 по-долу.
 6.5.1. Гумата трябва да има шарка на протектора с поне две ребра по обиколката, всяко от които съдържа поне 30 блокови елемента, разделени от канали и/или прорезни елементи с дълбочина, равна най-малко на половината от дълбочината на протектора. Използването на алтернативен вариант на физическото изпитване ще се прилага единствено на по-късен етап след допълнително изменение на правилото, включващо позоваване на съответни методи на изпитване и гранични стойности.
 6.6. За да бъде класифицирана в категория на ползване „гума със специално предназначение“, гумата трябва да има шарка на протектора с блокове, като блоковете са по-големи и по-раздалечени, отколкото при нормални гуми и имат следните характеристики:
 за гуми от клас С1: дълбочина на протектора ≥ 11 mm и отношение вдлъбната към изпъкнала площ ≥ 35 %;
 за гуми от клас С2: дълбочина на протектора ≥ 11 mm и отношение вдлъбната към изпъкнала площ ≥ 35 %;
 за гуми от клас С3: дълбочина на протектора ≥ 16 mm и отношение вдлъбната към изпъкнала площ ≥ 35 %.
 6.7. За да бъде класифицирана като „специална гума за повишена проходимост“, гумата трябва да има всичките следни характеристики:.
 a)
 за гуми от класове С1 и С2:
 i)
 дълбочина на протектора ≥ 11 mm;
 ii)
 отношение вдлъбнатини към изпъкналости ≥ 35 %;
 iii)
 категория за максимална скорост ≤ Q;
 б)
 за гуми от клас С3:
 i)
 дълбочина на протектора ≥ 16 mm;
 ii)
 отношение вдлъбнатини към изпъкналости ≥ 35 %;
 iii)
 категория за максимална скорост ≤ K.
 7. ПРОМЯНА НА ТИПА ПНЕВМАТИЧНА ГУМА И РАЗШИРЕНИЕ НА ОДОБРЕНИЕ
 7.1.
 Всяко изменение на типа гума, което може да повлияе на работните характеристики, одобрени в съответствие с настоящото правило, трябва да бъде съобщено на органа за одобрение на типа, който е одобрил типа гума. Тогава органът може:
 7.1.1.
 да счете, че е малко вероятно направените изменения да имат осезаемо неблагоприятно въздействие върху одобрените работни характеристики и че гумата ще е в съответствие с изискванията на настоящото правило; или
 7.1.2.
 да изиска да се представят допълнителни образци за изпитване или да изиска допълнителни протоколи от изпитване от определената техническа служба.
 7.1.3.
 Потвърждение или отказ на одобрение, определящи измененията, следва да се съобщят съгласно процедурата, посочена в точка 5.3 от настоящото правило, на страните от Спогодбата, прилагащи настоящото правило.
 7.1.4.
 Органът за одобрение на типа, издаващ разширение на одобрението, присвоява сериен номер на това разширение, който трябва да е виден във формуляра на съобщението.
 8. СЪОТВЕТСТВИЕ НА ПРОИЗВОДСТВОТО
 Процедурите по съответствие на производството трябва да са в съответствие с установените в Спогодбата, допълнение 2 (E/ECE/324- E/ECE/TRANS/505/Rev.2), като се спазват следните изисквания:
 8.1.
 Гуми, одобрени по настоящото правило, трябва да бъдат произведени, така че да съответстват на работните характеристики на одобрения тип гума и да удовлетворяват изискванията на точка 6 по-горе.
 8.2.
 За да се провери съответствието, предписано в точка 8.1 по-горе, се взимат избрани на случаен принцип образци от гуми от серийното производство,


text:
носещи маркировка за одобрение, изисквана по настоящото правило. Нормалната честота на проверките за съответствие на производството е най-малко един път на всеки две години.
 8.2.1.
 В случай на проверки по отношение на одобрения в съответствие с точка 6.2 проверките се провеждат, като се използва същата процедура (вж. приложение 5 към настоящото правило) като приетата за оригиналното одобрение, като органът за типово одобрение трябва да се увери, че всички гуми, които спадат към одобрения тип, съответстват на изискването за одобрение. Оценката се основава на производствения обем за всеки тип гума във всеки производствен обект, като се вземе(ат) предвид системата(ите) за управление на качеството, използвана(и) от производителя. Когато процедурата на изпитване включва едновременното изпитване на няколко гуми, например комплект от четири гуми за целите на изпитването на показателите на сцеплението с влажна повърхност в съответствие с процедурата за стандартно превозно средство, дадена в приложение 5 към настоящото правило, след това комплектът се разглежда като едно цяло за целите на изчисляване на броя на гумите, които трябва да бъдат изпитвани.
 8.3.
 Счита се, че производството съответства на изискванията на настоящото правило, ако измерените нива отговарят на граничните стойности, посочени в точка 6.1 по-горе с допълнително отклонение от + 1 dB(A) за възможни отклонения при масово производство.
 8.4.
 Счита се, че производството съответства на изискванията на настоящото правило, ако измерените нива отговарят на граничните стойности, посочени в точка 6.3 по-горе, с допълнително отклонение от + 0,3 N/kN за възможни отклонения при масово производство.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1.
 Одобрение, дадено по отношение на тип гума съгласно настоящото правило може да бъде отменено, ако не съответства на изискванията, посочени в точка 8 по-горе, или ако гума от въпросния тип надвишава граничните стойности, дадени в точка 8.3 или 8.4 по-горе.
 9.2.
 Ако страна по Спогодбата, която прилага настоящото правило, отмени одобрение, което е дала преди това, тя незабавно уведомява за това другите договарящи страни, прилагащи настоящото правило, посредством формуляр за съобщение, отговарящ на образеца в приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на одобрението прекрати напълно производството на тип пневматична гума, одобрен в съответствие с настоящото правило, той уведомява за това органа, издал одобрението. След получаване на съответното съобщение този орган трябва да информира за него другите страни по Спогодбата от 1958 г., които прилагат настоящото правило, чрез формуляр за съобщение, съответстващ на образеца от приложение 1 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА ОРГАНА ЗА ОДОБРЕНИЕ НА ТИПА
 Страните по Спогодбата от 1958 г., които прилагат това правило, съобщават на секретариата на Организацията на обединените нации наименованията и адресите на техническите служби, отговарящи за провеждането на изпитвания за одобрение, както и на органа за одобрение на типа, които издават одобрения и до които да се изпращат сертификати за одобрение, разширение, отказ или отмяна на одобрение, издадени в други държави.
 12. ПРЕХОДНИ РАЗПОРЕДБИ
 12.1.
 Считано от датата на влизане в сила на серия от изменения 02 на настоящото правило, страните по договора, прилагащи настоящото правило, не


text:
могат да отказват да издадат одобрение на ИКЕ по настоящото правило за тип гума, ако гумата съответства на изискванията на серия от изменения 02, включително изискванията за шума при търкаляне на етап 1 или етап 2, определени в точки 6.1.1—6.1.3, изискванията за показателите на сцеплението с влажна повърхност, определени в точка 6.2.1, и изискванията за съпротивлението при търкаляне на етап 1 или етап 2, определени в точки 6.3.1—6.3.2.
 12.2.
 Считано от 1 ноември 2012 г., страните по договора, прилагащи настоящото правило, трябва да отказват да издадат одобрение на ИКЕ, ако типът гума, предмет на одобрението, не отговаря на изискванията на настоящото правило, изменено със серия от изменения 02, и освен това трябва да отказват да издадат одобрение на ИКЕ, ако не са изпълнени изискванията за шума при търкаляне на етап 2, определени в точки 6.1.1—6.1.3, изискванията за показателите на сцеплението с влажна повърхност, определени в точка 6.2.1, и изискванията за съпротивлението при търкаляне на етап 1, определени в точка 6.3.1.
 12.3.
 Считано от 1 ноември 2014 г., страните по договора, прилагащи настоящото правило, могат да отказват разрешение за продажба или въвеждане в експлоатация на гума, която не отговаря на изискванията на настоящото правило, изменено със серия от изменения 02, и която не отговаря на изискванията на настоящото правило, изменено със серия от изменения 02, включително изискванията за показателите на сцеплението с влажна повърхност, определени в точка 6.2.
 12.4.
 Считано от 1 ноември 2016 г., страните по договора, прилагащи настоящото правило, могат да отказват разрешение за продажба или въвеждане в експлоатация на гума, която не отговаря на изискванията на настоящото правило, изменено със серия от изменения 02, включително изискванията за съпротивлението при търкаляне на етап 2, определени в точка 6.3.2.
 12.5.
 Считано от 1 ноември 2016 г., всички страни по договора, прилагащи настоящото правило, могат да отказват разрешение за продажба или въвеждане в експлоатация на гума, която не отговаря на изискванията на настоящото правило, изменено със серия от изменения 02, и която не отговаря на изискванията за шума при търкаляне на етап 2, определени в точки 6.1.1—6.1.3.
 12.6.
 Считано от датите, дадени по-долу, всички страни по договора, прилагащи настоящото правило, могат да отказват разрешение за продажба или въвеждане в експлоатация на гума, която не отговаря на изискванията на настоящото правило, изменено със серия от изменения 02, и която не отговаря на изискванията за съпротивлението при търкаляне на етап 1, определени в точка 6.3.1.
 Клас на гумата
 Дата
 C1, C2
 1 ноември 2014 г.
 C3
 1 ноември 2016 г.
 12.7.
 Считано от датите, дадени по-долу, всички страни по договора, прилагащи настоящото правило, могат да отказват разрешение за продажба или въвеждане в експлоатация на гума, която не отговаря на изискванията на настоящото правило, изменено със серия от изменения 02, и която не отговаря на изискванията за съпротивлението при търкаляне на етап 2, определени в точка 6.3.2.
 Клас на гумата
 Дата
 C1, C2
 1 ноември 2018 г.
 C3
 1 ноември 2020 г.
 (1) Както е определено в Консолидираната резолюция относно конструкцията на превозните средства (R.E.3), документ TRANS/WP.29/78/Rev.2, точка 2.
 (2) Гумите от клас С1


text:
съответстват на „гуми на леки автомобили“ от стандарт ISO 4000-1:2010.
 (3) Единицата съгласно Международната система за измерителни единици (SI), която е прието да се използва за съпротивлението при търкаляне, е Nm/m, което е еквивалентно на силата на съпротивление на движението в N.
 (4) Съпротивлението при търкаляне се изразява в N, а товарът се изразява в kN. Коефициентът на съпротивлението при търкаляне е безразмерен.
 (5) Определението за нова гума за изпитване е необходимо, за да се намалят вариациите и разсейването на потенциалните данни, дължащи се на ефекта от стареенето на гумата.
 (6) Допуска се повтарянето на одобрена процедура на изпитване.
 (7) Пример за поведение на измервателна машина е дрейфът.
 (8) Въртящото се тяло може да бъде например комплектована гума или машинен барабан.
 (9) Възпроизводимостта на измерването σm се изчислява, като цялата процедура, описана в точка 4 от приложение 6, се измери n пъти (при n ≥ 3) за една гума, както следва:
 където:
 j
 =
 числителят от 1 до n за брой на повторенията на всяко измерване за дадена гума;
 n
 =
 брой на повторенията на измерването на гумата.
 (10) Някои от тези изисквания могат да бъдат определени отделно в Правило No 30 или Правило No 54.
 (11) Минимални височини на маркировката: вж. размер С в приложение 3 от Правило No 54.
 (12) Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозни средства (R.E.3), документ TRANS/WP.29/78/Rev.2.
 (13) Граничната стойност се прилага и за гуми, маркирани само с M+S.
 (14) Граничната стойност се прилага и за гуми, маркирани само с M+S.
 (15) Тази процедура на изпитване в момента е в процес на разработка.
 (16) Вж. точка 3 от приложение 7 към настоящото правило.
 (17) Вж. точка 2 от приложение 7 към настоящото правило.
 ПРИЛОЖЕНИЕ 1
 СЪОБЩЕНИЕ
 (Максимален формат: A4 (210 × 297 mm)
 ПРИЛОЖЕНИЕ 2
 ОБРАЗЦИ НА МАРКИРОВКИ ЗА ОДОБРЕНИЕ
 Допълнение 1
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 (Вж. точка 5.4 от настоящото правило)
 Одобрение съгласно Правило No 117
 Пример 1
 Горепоказаната маркировка за одобрение, поставена на пневматична гума, показва, че съответната гума е одобрена в Нидерландия (E4) съгласно Правило No 117 (маркирана с S2 (шум при търкаляне на етап 2) с одобрение No 0212345. Първите две цифри на номера на одобрението (02) указват, че то е предоставено съгласно изискванията на серия от изменения 02 на настоящото правило.
 Пример 2
 Горепоказаната маркировка за одобрение показва, че съответната гума е одобрена в Нидерландия (E4) съгласно Правило No 117 (маркирана с S1 (шум при търкаляне на етап 1), W (сцепление при влажни условия) и R1 (съпротивление при търкаляне на етап 1) с одобрение No 0212345. Тя указва, че одобрението е за S1WR1. Първите две цифри на номера на одобрението (02) указват, че то е предоставено съгласно изискванията на серия от изменения 02 на настоящото правило.
 Допълнение 2
 ОДОБРЕНИЕ СЪГЛАСНО ПРАВИЛО No 117, СЪВПАДАЩО С ОДОБРЕНИЕ ПО ПРАВИЛО No 30 ИЛИ No 54
 (1)
 Пример 1
 Горепоказаната маркировка за одобрение показва, че съответната гума е одобрена в Нидерландия (E4) съгласно Правило No 117 (маркирана


text:
с S2 (шум при търкаляне на етап 2) с одобрение No 0212345 и съгласно Правило No 30 одобрение No 0236378. Първите две цифри на номера на одобрението (02) указват, че то е предоставено съгласно серия от изменения 02, като Правило No 30 е включвало серия от изменения 02.
 Пример 2
 Горепоказаната маркировка за одобрение показва, че съответната гума е одобрена в Нидерландия (E4) съгласно Правило No 117 (маркирана с S2WR2 (шум при търкаляне на етап 2 при сцепление при влажни условия и съпротивление при търкаляне на етап 2) с одобрение No 0212345 и съгласно Правило No 30 с одобрение No 0236378. Първите две цифри на номера на одобрението (02) указват, че то е предоставено съгласно серия от изменения 02, като Правило No 30 е включвало серия от изменения 02.
 Пример 3
 Горепоказаната маркировка за одобрение показва, че съответната гума е одобрена в Нидерландия (E4) съгласно Правило No 117 и серия от изменения 02 с одобрение No 0212345 (маркирана с S2) и съгласно Правило No 54. Тя указва, че одобрението е за шум при търкаляне на етап 2 (S2). Първите две цифри (02) от номера на одобрението по Правило No 117 заедно с „S“ указват, че първото одобрение е предоставено в съответствие с Правило No 117, което е включвало серия от изменения 02. Първите две цифри от номера на одобрението по Правило No 54 (00) указват, че това правило е било в първоначалния си вид.
 Пример 4
 Горепоказаната маркировка за одобрение показва, че съответната гума е одобрена в Нидерландия (E4) съгласно Правило No 117 и серия от изменения 02 с одобрение No 0212345 (маркирана с S2 R2) и съгласно Правило No 54. Тя указва, че одобрението е за шум при търкаляне на етап 2 (S2) и съпротивление при търкаляне на етап 2. Първите две цифри (02) от номера на одобрението по Правило No 117 заедно с „S2R2“ указват, че първото одобрение е предоставено в съответствие с Правило No 117, което е включвало серия от изменения 02. Първите две цифри от номера на одобрението по Правило No 54 (00) указват, че това правило е било в първоначалния си вид.
 Допълнение 3
 РАЗШИРЕНИЯ С ЦЕЛ КОМБИНИРАНЕ НА ОДОБРЕНИЯ, ИЗДАДЕНИ В СЪОТВЕТСТВИЕ С ПРАВИЛО No 117, No 30 ИЛИ No 54
 (2)
 Пример 1
 Горепоказаната маркировка за одобрение показва, че съответната гума е първоначално одобрена в Нидерландия (E4) съгласно Правило No 30 и серия от изменения 02 с одобрение No 0236378. Тя е също маркирана с + 02S1 (шум при търкаляне на етап 1), което указва, че одобрението е разширено по Правило No 117 (серия от изменения 02). Първите две цифри на номера на одобрението (02) указват, че то е издадено съгласно Правило No 30 (серия от изменения 02). Знакът за добавяне (+) указва, че първото одобрение е издадено в съответствие с Правило No 30 и е било разширено да включва одобрението(ята), предоставено(и) по Правило No 117 (серия от изменения 02) за шум при търкаляне на етап 1.
 Пример 2
 Горепоказаната маркировка за одобрение показва, че съответната гума е първоначално одобрена в Нидерландия (E4)


text:
съгласно Правило No 30 и серия от изменения 02 с одобрение No 0236378. Тя указва, че одобрението е за S1 (шум при търкаляне на етап 1 ), W (сцепление при влажни условия) и R2 (съпротивление при търкаляне на етап 2). S1WR2, предхождано от (02), указва, че одобрението е разширено по Правило No 117, което е включвало серия от изменения 02. Първите две цифри на номера на одобрението (02) указват, че то е издадено съгласно Правило No 30 (серия от изменения 02). Знакът за добавяне (+) указва, че първото одобрение е издадено в съответствие с Правило No 30 и е било разширено да включва одобрение(я) по Правило No 117 (серия от изменения 02).
 Допълнение 4
 РАЗШИРЕНИЯ С ЦЕЛ КОМБИНИРАНЕ НА ОДОБРЕНИЯ, ИЗДАДЕНИ В СЪОТВЕТСТВИЕ С ПРАВИЛО No 117
 (3)
 Пример 1
 Горепоказаната маркировка за одобрение показва, че съответната гума е първоначално одобрена в Нидерландия (E4) съгласно Правило No 117 и серия от изменения 02 с одобрение No 0212345. Тя указва, че одобрението е за W (сцепление с влажна повърхност). S2R2, предхождано от +, указва, че одобрението е разширено по Правило No 117 по отношение на шума при търкаляне на етап 2 и съпротивлението при търкаляне на етап 2 на базата на отделен(ни) сертификат(и).
 Пример 2
 Горепоказаната маркировка за одобрение показва, че съответната гума е първоначално одобрена в Нидерландия (E4) съгласно Правило No 117 и серия от изменения 02 с одобрение No 0212345. Тя указва, че одобрението е за S1 (шум при търкаляне на етап 1) или W (сцепление с влажна повърхност). R1, предхождано от +, указва, че одобрението е разширено по Правило No 117 по отношение на съпротивлението при търкаляне на етап 1 на базата на отделен(ни) сертификат(и).
 Пример 3
 Горепоказаната маркировка за одобрение показва, че съответната гума е първоначално одобрена в Нидерландия (E4) съгласно Правило No 117 и серия от изменения 01 с одобрение No 0167890. Тя указва, че одобрението е за S (шум при търкаляне на етап 1) или W (сцепление с влажна повърхност). 02R1, предхождано от +, указва, че одобрението е разширено по Правило No 117 и серия от изменения 02 по отношение на съпротивлението при търкаляне на етап 1 на базата на отделен сертификат(и).
 (1) Одобренията в съответствие с Правило No 117 за гуми, попадащи в обхвата на действие на Правило No 54, понастоящем не включват изисквания по отношение на сцеплението при влажни условия.
 (2) Одобренията в съответствие с Правило No 117 за гуми, попадащи в обхвата на действие на Правило No 54, понастоящем не включват изисквания за сцепление при влажни условия.
 (3) Одобренията в съответствие с Правило No 117 за гуми, попадащи в обхвата на действие на Правило No 54, понастоящем не включват изисквания за сцепление при влажни условия.
 ПРИЛОЖЕНИЕ 3
 МЕТОД НА ИЗПИТВАНЕ ЗА ИЗМЕРВАНЕ НА ШУМ, ИЗЛЪЧВАН ПРИ ТЪРКАЛЯНЕ, ПРИ ДВИЖЕНИЕ ПО ИНЕРЦИЯ
 0. ВЪВЕДЕНИЕ
 Представеният метод съдържа спецификации към измервателната апаратура, условията при измерване и метода на измерване, за да се измери нивото на шума на комплект от гуми, монтирани върху изпитвано превозно средство, движещо се по определена повърхност на пътя. Максималното ниво


text:
на звуково налягане се записва от дистанционни микрофони, когато изпитваното превозно средство се движи по инерция, като крайният резултат при контролна скорост се получава чрез линеен регресионен анализ. Тези резултати от изпитване не могат да се отнесат за шума при търкаляне на гуми по време на ускоряване от двигателя или отрицателно ускорение при спиране.
 1. ИЗМЕРВАТЕЛНА АПАРАТУРА
 1.1. Акустични измервания
 Шумомер или еквивалентна измервателна система, включваща преграда срещу вятъра, препоръчана от производителя, трябва да отговаря или да надхвърля изискванията за апаратурата от тип I в съответствие с IEC 60651:1979/А1:1993, второ издание.
 Измерванията се правят при използване на амплитудно-честотната характеристика А за претегляне по честота и метода F (бърз) за претегляне във времето.
 Когато се използва система, включваща периодично наблюдение на ниво на звука с претегляне A, показанията трябва да се отчитат на времеви интервал не по-голям от 30 ms.
 1.1.1. Калибриране
 В началото и в края на всеки набор измервания се проверява цялата измервателна система, чрез калибратор за шум, който отговаря на изискванията за калибриращи устройства за шум с клас на точност най-малко 1 съгласно IEC 60942:1988. Без последващо привеждане в съответствие разликата между показанията на две последователни проверки трябва да бъде по-малка или равна на 0,5 dB. Ако тази стойност се надхвърли, резултатите от измерванията, получени след предшестваща добра проверка, се отхвърлят.
 1.1.2. Съответствие с изискванията
 Съответствието на калибратора за шум с изискванията на IEC 60942:1988 се проверява един път годишно, а съответствието на системата уреди с изискванията на IEC 60651:1979/А1:1993, второ издание, се проверява най-малко на всеки две години от лаборатория, която е упълномощена да провежда калибрирания, проследими спрямо съответните стандарти.
 1.1.3. Местоположение на микрофона
 Микрофонът (или микрофоните) трябва да бъде разположен на разстояние 7,5 ± 0,05 m от контролната линия на пистата CC' (фигура 1) и на 1,2 ± 0,02 m над земята. Оста на максимална чувствителност на микрофона трябва да е успоредна на плоскостта на пистата и перпендикулярна на траекторията на движение на превозното средство (линия СС').
 1.2. Измервания на скоростта
 Скоростта на превозното средство се измерва с измервателни уреди с грешка ± 1 km/h или по-добре, когато предният край на превозното средство достигне линията PP′ (фигура 1).
 1.3. Измерване на температурата
 Измервания на температурата на въздуха, както и на температурата на повърхността за изпитване са задължителни.
 Устройствата за измерване на температура трябва да бъдат с грешка в граници ± 1 °C.
 1.3.1. Температура на въздуха
 Температурният датчик се разполага в място без препятствия в близост до микрофона, по такъв начин, че да е изложен на въздушния поток и защитен от пряка слънчева радиация. Последното може да се постигне посредством засенчващ екран или подобно устройство. Датчикът трябва да се разположи на височина 1,2 m ± 0,1 m над нивото на повърхността на изпитване, за да се минимизира влиянието на топлинното излъчване при слаб въздушен поток от повърхността на изпитване.
 1.3.2. Температура на повърхността на изпитване
 Температурният датчик се разполага в място, където измерената температура е представителна за температурата на траекторията на колелата, без да пречи на измерването на шума.
 Ако се използва контактен температурен датчик, между


text:
повърхността и датчика трябва да се постави топлопроводяща паста, за да се осигури достатъчен топлинен контакт.
 Ако се използва термометър за лъчиста енергия (пирометър), височината трябва да се избере, така че да осигури обхващането на зона на измерване с диаметър ≥ 0,1 m.
 1.4. Измерване на скоростта на вятъра
 Устройството трябва да е способно да измерва скоростта на вятъра с грешка в граници ± 1 m/s. Вятърът се измерва на височината на микрофона. Документира се посоката на вятъра по отношение на посоката на шофиране.
 2. УСЛОВИЯ ПРИ ИЗМЕРВАНЕТО
 2.1. Изпитвателна площадка
 Изпитвателната площадка трябва да се състои от централен участък, заобиколен от практически равна повърхност за изпитване. Измервателният участък трябва да бъде хоризонтален; изпитвателната повърхност трябва да бъде суха и чиста при всички измервания. Изпитвателната повърхност не трябва да се изстудява изкуствено по време или преди изпитването.
 Изпитвателната писта трябва е такава, че условията на свободно звуково поле между звуковия източник и микрофона да се постигат в рамките на 1 dB(А). Тези условия се считат за изпълнени, ако няма големи предмети, отразяващи шума, като огради, скали, мостове или постройки в рамките на 50 m от центъра на участъка за измерване. Повърхността на изпитвателната писта и размерите на площадката за изпитване трябва да бъдат в съответствие с приложение 4 към настоящето правило.
 На централната част с радиус най-малко 10 m не трябва да има сипкав сняг, висока трева, ронлива почва, пепел или подобни. Не трябва да има препятствия, които могат да повлияят на полето на шума в околността на микрофона и между микрофона и източника на шум не трябва да стоят хора. Лицето, което извършва измерванията и всички евентуални странични лица, които присъстват на измерванията трябва да застават така, че да не оказват въздействие върху показанията на измервателните уреди.
 2.2. Метеорологични условия
 При лоши метеорологични условия не се провеждат измервания. Трябва да се направи така, че поривите на вятъра да не влияят на резултатите. Ако скоростта на вятъра на височина на микрофона е по-голяма от 5 m/s, изпитване не се провежда.
 Ако температурата на въздуха е под 5 °C или над 40 °C или ако температурата на повърхността е под 5 °C или над 50 °C, не се провеждат измервания.
 2.3. Околен шум
 2.3.1. Нивото на фона на шума (включително шум от вятър) трябва да бъде най-малко с 10 dB(A) по-малко от измерения шум, излъчван при търкаляне. При микрофона може да се постави подходящ екран за вятъра, при условие че се вземе под внимание неговото влияние върху чувствителността и насочеността на микрофона.
 2.3.2. Пренебрегва се всяко измерване, повлияно от максимум на шума, който изглежда да не е свързан с показателите на общото ниво на шума от гумите.
 2.4. Изисквания за изпитвателното превозно средство
 2.4.1. Общи положения
 Превозното средство, което ще се изпитва, е моторно превозно средство и е оборудвано с четири единични гуми на две оси.
 2.4.2. Натоварване на превозното средство
 Превозното средство трябва да бъде натоварено така, че да отговаря на натоварванията при изпитване на гумите, определени в точка 2.5.2 по-долу.
 2.4.3. Колесна база
 Колесната база между двете оси, оборудвани


text:
с гуми за изпитване, трябва да бъде по-малка от 3,50 m за клас C1 и по-малка от 5 m за класове C2 и C3.
 2.4.4. Мерки, за минимизиране влиянието от превозното средство върху измерванията на нивото на шум
 За да се гарантира, че шумът при търкаляне на гумите не се влияе значително от конструкцията на превозното средство, което се изпитва, се дават следните изисквания и препоръки.
 2.4.4.1.
 Изисквания:
 a)
 не се поставят калобрани или друго допълнително устройство за предотвратяване на пръскането;
 б)
 не се разрешава добавянето или запазването на елементи в непосредствена близост на джантите и гумите, които могат да екранират излъчвания шум;
 в)
 центроването на колелото (ъгъл на сходимост на предните колела, страничен наклон на предните колела и надлъжен наклон на шенкелния болт) трябва да бъде в пълно съответствие с препоръките на производителя на превозното средство;
 г)
 може да се постави допълнителен звукопоглъщащ материал в нишите за колелата или под подовата част на каросерията;
 д)
 окачването трябва да бъде в такова състояние, че да не се получава по-голямо от средното намаление на пътния просвет, когато превозното средство е натоварено в съответствие с изискванията за изпитване. Ако има системи за регулиране на пътния просвет, тя се регулира по време на изпитване да осигури пътен просвет, който е нормален при ненатоварено състояние.
 2.4.4.2.
 Препоръки за избягване на страничен шум:
 a)
 препоръчват се демонтирането на части или изменения върху превозното средство, които могат да допринасят за шумовия фон на превозното средство. Всякакви демонтирания и изменения се документират в протокола от изпитването;
 б)
 по време на изпитване трябва да се установи, че спирачките не са освободени само частично, така че да причиняват спирачен шум;
 в)
 трябва да се установи, че електрическите вентилатори не са в действие;
 г)
 прозорците и плъзгащият покрив на превозното средство са затворени по време на изпитването.
 2.5. Гуми
 2.5.1. Общи положения
 На превозното средство за изпитване се поставят четири еднакви гуми. При гуми с коефициент на натоварване, по-голям от 121 и без индикация за сдвояване, две от тези гуми от същия тип и диапазон трябва да се поставят на задната ос на превозното средство за изпитване, предната ос трябва да бъде съоръжена с гуми с подходящ размер за натоварването на оста и планирани за минималната дълбочина, за да се минимизира влиянието на шума от контакта гума/път, като се поддържа достатъчно ниво на безопасност. Зимни гуми, които при някои договарящи се страни могат да бъдат съоръжени с шипове, предвидени да подобрят сцеплението, се изпитват без това оборудване. Гуми със специални изисквания при поставяне се изпитват в съответствие с тези изисквания (например посока на въртене). Преди „разработване“ гумите трябва да са с пълна дълбочина на протектора.
 Гумите се изпитват с джанти, разрешени от производителя на гумите.
 2.5.2. Натоварвания на гумите
 Изпитвателното натоварване Qt за всяка гума от превозното средство, което се изпитва, трябва да бъде от 50 до 90 % от контролното натоварване Qr, но средното изпитвателно натоварване Qt,avr на всички гуми трябва да бъде 75 ± 5 % от контролното натоварване Qr.
 За всички гуми контролното натоварване Qr отговаря на


text:
максималната маса, свързана с коефициента на натоварване на гумата. В случай че коефициентът за товароносимост е образуван от две числа, разделени с наклонена черта (/), се прави позоваване на първото число.
 2.5.3. Налягане на гумите
 Всяка гума, поставена на превозното средство, което се изпитва, има изпитвателно налягане Pt, не по-високо от контролното налягане Pr и в диапазона:
 За класове C2 и C3 контролното налягане Pr е налягането, което съответства на обозначения върху странѝцата индекс за налягане.
 За клас C1 контролното налягане е Pr = 250 kPa за стандартни гуми и 290 kPa за усилени гуми или гуми за повишено натоварване; минималното налягане при изпитване е Pt = 150 kPa.
 2.5.4. Подготовка преди изпитване
 Гумите се „сработват“ преди изпитване, за да се отстранят гранули от примеси или други типични примеси вследствие процеса на формоване. Това нормално изисква еквивалента на 100 km нормален пътен пробег.
 Гумите, поставени върху превозното средство, което се изпитва, се въртят в същата посока, както когато са били сработвани.
 Преди изпитване гумите се разгряват посредством движение при условията на изпитване.
 3. МЕТОД НА ИЗПИТВАНЕ
 3.1. Общи условия
 При всички измервания превозното средство трябва да се движи по права линия през измервателния участък (от АА' до ВВ') по такъв начин, че средната надлъжната равнина на превозното средство да бъде възможно най-близо до линията СС'.
 Когато предната част на изпитвателното превозно средство достигне линията АА', водачът на превозното средство трябва да е поставил лоста за превключване на предавките в неутрално положение и да е изключил двигателя. Ако от превозното средство по време на измерване се излъчва шум, по-голям от нормалния (например вентилатор, самозапалване), изпитването се отхвърля.
 3.2. Естество и брой на измервания
 Максималното ниво на шума в децибели по A (dB(A) се измерва до първия десетичен знак, когато превозното средство се движи по инерция между линиите AA' и BB' (фигура 1 — преден край на превозното средство при линията AA', заден край на превозното средство при линията BB'). Тази стойност представлява резултата от измерването.
 Трябва да се проведат най-малко четири измервания от всяка страна на превозното средство, което се изпитва, при скорости на изпитване, по-ниски от контролната скорост посочена в точка 4.1, и най-малко четири измервания при скорости на изпитване, по-високи от контролната скорост. Скоростите трябва да са приблизително равно отстоящи в интервала скорости, посочен в точка 3.3.
 3.3. Диапазон на скоростите при изпитване
 Скоростите на превозното средство, което се изпитва, трябва да бъдат в интервала:
 a)
 от 70 до 90 km/h за гуми от класове С1 и С2;
 б)
 от 60 до 80 km/h за гуми от клас С3.
 4. ТЪЛКУВАНЕ НА РЕЗУЛТАТИТЕ
 Измерването се счита за невалидно, ако се отчете ненормално несъответствие между стойностите (вж. точка 2.3.2 от настоящето приложение).
 4.1. Определяне резултата от изпитването
 Еталонната скорост Vref, която се използва за определяне на окончателния резултат е:
 a)
 80 km/h за гуми от класове С1 и С2;
 б)
 70 km/h за гуми от клас С3.
 4.2. Регресионен анализ на измерванията на шум при търкаляне
 Нивото на шума при търкаляне на гума на пътя LR в dB(A) се определя


text:
чрез регресионен анализ съгласно формулата:
 където:
 е средната стойност на нивата на шум при търкаляне Li, измерени в dB(A):
 n е броят на измерванията (n ≥ 16);
 е средната стойност на логаритмите от скоростите Vi:
 with νi = lg(Vi / Vref)
 a
 а е наклонът на линията на регресия в dB(A):
 4.3. Температурна корекция
 За гуми от класове C1 и C2 крайният резултат се нормализира към контролната температура на изпитвателната повърхност θref, като се прилага температурна корекция по следната формула:
 LR(θref) = LR(θ) + K(θref – θ)
 където:
 θ
 =
 измерената температура на повърхността;
 θref
 =
 20 °C.
 За гуми от клас С1 коефициентът К е: – 0,03 db(A)/°C, когато θ > θref
 и: – 0,06 db(A)/°C, когато θ > θref
 За гуми от клас С2 коефициентът К е – 0,02 dB(A)/°C.
 Ако измерената температура на повърхността на изпитване не се променя с повече от 5 °C при всички измервания, необходими за определяне нивото на шума на един комплект гуми, температурната корекция може да се направи само за крайното отчетено ниво на шум при търкаляне на гума, както е посочено по-горе, като се използва средноаритметичната стойност от измерените температури. В противен случай, всяко измерено ниво на шум Li трябва да се коригира, като се използва температурата по време на отчитане на шума.
 За гуми от клас C3 не се прави температурна корекция.
 4.4. За да се отчетат неточностите на измервателната апаратура, резултатите съгласно точка 4.3 се намаляват с 1 dB(A).
 4.5. Крайният резултат — температурата при коригираното нивото на шум при търкаляне на гумата LR(θref) в dB(A) с корекция за температурата, се закръглява надолу към най-близката цяла долна стойност.
 Фигура 1
 Местоположения на микрофоните при измерване
 Допълнение 1
 ПРОТОКОЛ ОТ ИЗПИТВАНЕ
 Част 1 — Протокол
 1. Орган за одобрение на типа или техническа служба: ...
 2. Име и адрес на заявителя: ...
 3. Протокол от изпитване No: ...
 4. Производител и търговско наименование или търговско описание: ...
 5. Клас на гумата (C1, C2 или C3): ...
 6. Категорията на ползване: ...
 7. Ниво на шума съгласно точки 4.4 и 4.5 от приложение 3: ... dВ(А)
 при контролна скорост 70/80 km/h (1) ...
 8. Коментари (ако има): ...
 9. Дата: ...
 10. Подпис: ...
 Част 2 — Данни за изпитването
 1. Дата на изпитването: ...
 2. Превозно средство, което се изпитва (марка, модел, година, изменения и др.): ...
 2.1. Колесна база на превозното средство, което се изпитва: mm ...
 3. Местоположение на пистата за изпитване: ...
 3.1. Дата на сертификация на пистата по ISO 10844:1994: ...
 3.2. Издаден от: ...
 3.3. Метод на сертифициране: ...
 4. Подробности за изпитването на гумата: ...
 4.1. Обозначение на размера на гумата: ...
 4.2. Описание на гумата според използването: ...
 4.3. Контролно налягане при напомпване: kPa ...
 4.4. Данни за изпитването: ...
 Ляво отпред
 Дясно отпред
 Ляво отзад
 Дясно отзад
 Изпитвателна маса (kg)
 Индекс за товароносимост на гума (%)
 Налягане при напомпване (студено) (kPa)
 4.5. Код на широчината на джантата, която се изпитва: ...
 4.6. Тип на датчика за измерване на температура: ...
 5. Валидни


text:
резултати от изпитването: ...
 Пробег No
 Скорост при изпитване
 km/h
 Посока на пробега
 Ниво на шума ляво (2) измерено
 dВ(А)
 Ниво на шума дясно (2) измерено
 dВ(А)
 Температура на въздуха
 °C
 Температура на пистата
 °C
 Ниво на шума ляво (2) темп. корекция
 dВ(А)
 Ниво на шума дясно (2) темп. корекция
 dВ(А)
 Забележки
 1
 2
 3
 4
 5
 6
 7
 8
 5.1. Наклон на линията на регресия: ...
 5.2. Ниво на шума след температурна корекция съгласно точка 4.3 от приложение 3: ...
 ... dВ(А)
 (1) Зачеркнете излишното.
 (2) Спрямо превозното средство.
 ПРИЛОЖЕНИЕ 4
 СПЕЦИФИКАЦИИ НА ИЗПИТВАТЕЛНАТА ПЛОЩАДКА
 1. ВЪВЕДЕНИЕ
 Настоящото приложение описва спецификациите по отношение на физическите характеристики и нанасянето върху изпитвателната писта. Тези спецификации се основават на специален стандарт (1) и описват изискваните физически характеристики, както и методите за изпитване на тези характеристики.
 2. ИЗИСКВАНИ ХАРАКТЕРИСТИКИ ЗА ПОВЪРХНОСТТА
 Счита се, че дадена повърхност съответства на настоящия стандарт, при условие че материята/текстурата и съдържанието на кухини или коефициентът на поглъщане на шума са измерени и е установено, че изпълняват всички изисквания на точки от 2.1 до 2.4 по-долу и при условие че е отговорено на конструктивните изисквания (точка 3.2).
 2.1. Съдържание на остатъчни кухини
 Съдържанието на остатъчни кухини (VC) в сместа за пътната настилка на пистата за изпитване не трябва да надхвърля 8 %. Относно процедурата по измерване, вж. точка 4.1.
 2.2. Коефициент на поглъщане на шума
 Ако повърхността не съответства на изискването за съдържание на остатъчни кухини, повърхността се приема само ако нейният коефициент на поглъщане на шума α ≤ 0,10. Относно процедурата по измерване, вж. точка 4.2. Изискването от точки 2.1 и 2.2 е изпълнено също само ако е било измерено поглъщане на шума и било установено α ≤ 0,10.
 Забележка:
 Най-меродавната характеристика е поглъщането на шума, въпреки че съдържанието на остатъчни кухини е по-известно между пътните строители. Поглъщането на шум обаче е необходимо да се измери само ако повърхността не съответства на изискванията за кухини. Това е мотивирано, защото последното е свързано с относително голяма неопределеност по отношение както на измерванията, така и на меродавността им, и някои повърхности погрешно може да се отхвърлят, когато се използва само измерване за кухини.
 2.3. Дълбочина на текстурата
 Дълбочината на материята (текстурата) (TD) измерена по обемния метод (вж. точка 4.3 по-долу) трябва да бъде:
 TD > 0,4 mm.
 2.4. Хомогенност на повърхността
 Трябва да се положат максимално възможни усилия, за да се гарантира, че повърхността е възможно най-хомогенна в зоната на изпитване. Това включва съдържанието на материал/текстура и кухини, но също трябва да се отбележи, че от процеса на валиране се получава по ефективно валиране на някои места, отколкото на други и материалът/текстурата може да бъде различен и неравен, причинявайки появата на издутини.
 2.5. Период на изпитване
 За да се провери дали повърхността продължава да съответства на съдържанието на материал/текстура и кухини или на изискванията към поглъщане на шум, определени в настоящия стандарт, трябва да се провеждат периодични изпитвания на повърхността на следните интервали:
 a)
 за съдържание на остатъчни кухини (VC) или поглъщане на шум (α):
 когато повърхността е нова;
 не